open-index/open-wikipedia-markdown huggingface dataset:
Nining Nurhayati

**Nining Nurhayati** marupoan salah satu padusi nan manjadi palopor panggarak pambangunan bidang pananggulangan sampah di   Kampuang  Jatibaru RW 17, Desa Jatiendah, Kecamatan Cilengkerang, Kabupaten Bandung. Tujuan daripado panggarakan iko untuak maolah tumpuakan sampah di kampuangnyo manjadi *media *panyuburan tanah. Padusi nan lahia di Bandung, 12 Juli 1976 punyo ide nan lain maolah sampah jo *biodigister*. *Biodigister *adolah sistem untuak mampacapek pambusuakan bahan *organik. *Sistem iko dak hanyo humus nan didapekan tetapi biogas lo nan didapekan untuak mamasak. barawal dari ketidaknyamanan akibek baun busuak nan manyebar dari tumpuakan sampah jo asok pakek nan barasal dari sampah nan dibaka, Nining batekad mangatasi pasoalan sampah dari akanyo. Tapi inyo alun juo manamuan solusinyo. Nining nan marupoan bini katuo RW 17 maajak induak-induak RW dan PKK untuak maajak masyarakaiknyo maubah parilaku mambuang sampah.  

## Bacaan Labiah Lanjuik
Maria SW Sumardjono

Maria Sri Wulan Sumardjono adolah Guru Gadang Hukum Agraria lulusan *Universitas* Gadjah Mada (UGM). Padusi kelahiran Yogyakarta, 23 April 1943 tu alah pernah manjadi Dekan UGM maso 1991-1997. Salain tu baliau adolah Kapalo Pusek Pangkajian Hukum Tanah (PPHT), *Fakultas* Hukum UGM samanjak 1995. Cukuik banyak posisi nan pernah dijabati dek Maria sabagai saurang akademisi, panaliti, pajabaik pambuek kaputusan maupun sabagai pamakalah dalam seminar agraria. *Implementasi* dari karajo-karajo takaik agraria nan dijalani dek Maria, baliuam mandokumentasian kasado hal tasabuik dalam bantuak buku, tadapek 10 buku nan tagolong kapado buku nan alah ditabikan maupun dalam rancangan panabikan.

Maria mamiliah fokus keilmuan Agraria karano sikap-sikap keadilan nan dipatenkan dek urang tuonyo sajak ketek. Perihal ko manjadi salah ciek pamicu baa Maria mandalami keilmuannyo walau pado dasarnyo Maria indak punyo dasar pangathuan nan cukuik tantang ilmu ko. Dorongan nan kuek juo baliau dapekan dari dosen-dosen samaso kuliah, namun hal tasabuik indak manjadikan Maria manjadi sosok nan punyo tingkek katagantuangan ka urang lain nan tinggi. Dorongan nan diagiah hanyo untuak mandalami tanpa ado *intervensi *nan labiah dari pihak lua.

Maria dikenal sabagai sosok padusi pakarajo kareh jo disiplin nan tinggi. Saparti nan dicaliak di halaman Kompas, kepribadian tasabuik alah tabantuak sajak Maria mulai mangikuti janjang pandidikan karano Maria maikuikan progam asrama di sikolah. Tapi, hal  nan mandasar dari itu sadonyo adolah pandidikan moral nan alah didapekan dari rumah, Maria dididik cukuik kareh. Sikap tasabuik di*implementasikan* dalam mambangun karirnyo sabagai saurang akademisi, panaliti, ataupun pajabaik pambuek kaputusan. Sabagai buah hasil karajo kailmuannyo, Maria mandapek penghargaan sarupo Satya Lencana Kesetiaan, 25 taun pangabdian sabagai staf pangaja UGM jo Piagam tando Kahormatan Bintang Jaso Pratama sabagai Panasihat Ahli Menteri Nagaro Agraria, taun 1998.

Maria nan kritis jo baprestasi tanyato mamiliki kasanangan untuak mambaco karya sarupo buku-buku Pramoedya Ananta Toer, Karl May jo nan laiinyo. Hobi mambaco sastra ko diikuikan jo kasanangan manonton film di bioskop, sarato sampai kini Maria ikuik aktif manulis babarapo artikel di media massa.

## Bacaan Labiah Lanjuik
Rona Mentari

**Rona Mentari** adolah juru dongeng nan baprestasi baumua 26 tahun, lahia 23 September 1992 di Yogyakarta. Inyo merupokan padusi mudo baprestasi nan mambanggokan Indonesia lewaik dongeng. Inyo adolah panagak Rumah Dongeng Mentari (RDM) di Yogyakarta. Inyo juo panagak Festival Dongeng Nasional "Awicarita Festival" di Yogyakarta. 

Tahun 2018 Rona mendapek kasempatan balaja sacaro mandalam salamo ampek bulan jo 18 juru dongeng dunio di saluruah dunio jo latar belakang nan babeda. Inyo mandapekan beasiswa dari *International School of Storytelling, England Storyteller*. Rona mamulai mangenal dongeng sajak inyo barado di pendidikan Taman Kanak-kanak (TK). Rona ketek adolah sosok nan pamalu jo minder. Dikutip jo kompas.id Rona bercerito inyo panah pipis dicalano lantaran ditagua jo gurunyo TK. 

Malalui dongeng Rona manjadi pribadi nan labiah pacayo diri. Sosok nan mangagiahnyo inspirasi adolah guru TK-nyo. Kepercayoan diri Rona dijago sajak inyo salalu mancaritoan dongeng nan inyo danga dari guru TK, nan kamudian inyo caritoan ka amanyo.

## Referensi
Aries Susanti

**Aries Susanti Rahayu** marupokan salah satu atlet Indonesia nan alah maharuman namo Indonesia pado ajang olahraga internasional Asian Games 2018 nan diadoan di Jakarta- Palembang pado babarapo wakatu nan lalu. Aries dapek manyumbang *medali* ameh sahinggo manambah parolehan medali ameh untuak  Indonesia sakaligus menjadian nagaro Indonesia sabagai *negara* urutan kaompek nan maraih *medali* paliang banyak salamo Asian Games diadoan.  Dek keahliannyo dalam cabang *olahraga* panjek dindiang inyo pun diagiah julukan sabagai *Spiderwoman *dek masyarakaik Indonesia. Julukan iko kayaknyo memang layak diagiahan kapado padusi nan lahia di Desa Taruman, Kecamatan Klambu, Kabupaten Grobogan, Jawa Tangah ko.

Sabalunnyo, inyo juo barasil manduduki posisi partamo kejuaraan panjek dindiang tingkek dunia *IFSC World Cup* 2018 di Chongqing, Cino pado  Mei 2018 nan lalu. Dalam ajang tu Aries Susanti Rahayu mampu mangalahan pamanjek nan  barasal dari nagaro lain mode  Rusia, Elena Timofeeva jo catatan wakatu 7,51 datiak. Inyo memang alah tatarik jo ulahrago ko sajak masih duduak di bangku Sakolah Manangah Partamo. Totalitas Ayu dalam cabang ulahrago ko dibuktikan jo  pilihannyo untuak mangorbanan maso kuliah supayo labiah fokus latian. Ayu mamutuihan untuak baranti kuliah pado semester 3 program studi S1 Manajamen di Universitas Muhammadiyah Semarang (Unimus). Dek prestasinyo pado ajang *Asian Games* 2018, Ayu barasil mandapekan babarapo hadiah barupo pitih tunai sabanyak Rp. 1,5 M jo diangkek sabagai pagawai nagari sipil dek pamarintah Indonesia.

## Bacaan Labiah Lanjuik
Hanna Keraf

**Hannah Keraf** (laia di Jakarta, 14 September 1988) lulusan Sarjana Bisnis International Universitas Ritsumeikan. Anak Padusi mantan Menteri Lingkungan Hiduik Sonny Keraf iko adolah  *inisiator* membangkik baliak tradisi menganyam di Flores  Timur Nusa Tenggara Timur. Mulonya Hanna Keraf mulai terjun dalam gerakan pemberdayaan padusi desa sajak 2012 di Maumere. Maso itu, inyo masih talibaik dalam kagiatan  Yayasan Sahabat Cipta dan Swisscontact–sabuah yayasan independen asa Swiss nan barupayo mangurangi kemiskinan di nagaro-nagaro bakambang. Dalam pajalannyo baliau tarispirasi mambangkikkan baliak tradisi manganyam nan mulai ditinggaan masyarakaik karano tergaruih produk buatan pabrik. Anyaman daun lontar dapek manghasiakan bamacam  barang antaro lain alat nyiru, carano, anyaman untuak plafon umah, kipeh, karanjang, topi, dompet, jo lain-lain. Hanna Keraf mambangkik baliak tradisi manganyam malalui gerakan “Du Anyam” atau padusi nan manganyam nan menyebar ka 21 desa di 21 kecamatan di Sikka jo pado 2014 baraliah ka Lembata jo Flores  Timur pado 2014 sampai kini. Sampai kini beliau malibaikkan indak kurang 450-an padusi di tujuah desa di Lembata dan Flores  Timur nan aktif dalam gerakan Du Anyam. Barang anyaman nan dihasiekan alah mendapekkan kapicayoan dari  kualitas sehinggo itu, barang anyaman daun lontar dari kaduo kabupaten itu tapiliah sabagai salah satu buah tangan rasmi Asian Games 2018 Jakarta-Palembang.

## '''Referensi'''
Rajanti Fitriani

**Drh. Rajanti Fitrian** (lahia  di [[Bogor, Jawa Barat]], 21 Desember 1968) adolah dokter hewan nan dimintak tolong mencari sobok kamatian ruso nan dikirim dari Istana Bogor ka Stadion Jakabaring, Palembang, Sumatera Selatan, tempek  penyelenggaraan Asian Games 2018. Basamo jo anggota Tim Mind Power lainnyo Drh. Chika dan Drh. Caroline,awalnyo alah  siap untuak berangkek ka Palembang. Ruso nan adolah hewan hibah ko adolah jenis ruso bintiak bintiak ("Axis axis") nan indak  binatang asli Indonesia. Hewan ko didatangkan dek Sir Thomas Standford Raffles dari India ka Istana Bogor taun 1814. Ruso nan hiduk lia di alam ko adolah kucindan acara nan disiapkan dek pamarentah daerah setempat. Hewan ko punyo tingkek stress nan tinggi.

Tindakan nan digunokan dek Drh. Rajanti Fitrianii jo kawan kawannyo adolah  metode Mind Power, nan mamanfaatkan gelombang utak Alpha. Anggota tim kudian maajak hewan ko   'maota ota ' mancari sobok dari kematian ko. Gelombang alpha dalam nan ado di utak kanan manyimpan informasi murni, dan dapek diambiak baliak salamo awak masih hiduik.

Mempalajari kulikek hewan malalui body talkmambuek  Drh. Rajanti  Fitriani sobab musabab kenapa saikua  hewan indak namuah makan sementaro secaro fisik hewan tasabuik siihaik. Baliau alah tu mampatajam  kemampuannyo jo  metode Da Silva. Sudah tu baliau  mampalajari  juo metode " Energetic" sabuah metode nan mirip jo chiropractic,

## Referensi
Yunita Triwardani Winarto

Prof. Dr. Yunita Triwardani Winarto (lahia di Malang, 1 Juni 1950; umua 68 taun) iyolah antropolog Indonesia. Inyo guru gadang dari Departemen Antropologi, Fakultas Ilmu Sosial jo iIlmu Politik, Uniiversitas Indonesia.'''

Di taun 2006-2011, inyo manjadi pangampu partamo Academy Professor Indonesia di bidang Ilmu Sosial-Humaniora di bawah nauangan Akademi Ilmu Pengetahuan  Balando (KNAW– the Royal Netherlands Academy of Arts and Sciences) jo  Akademi Ilmu Pengetahuan Indonesia (AIPI). Di taun 2013, inyo diangkek jadi anggota Komisi Kebudayaan, AIPI.

Penelitiannya fokus ka dialektika pengetahuan lokal  jo ilmiah malalui program pemberdayaan untuak petani, kreatif dan mambantuak  pengetahuan, hubuangan manusia jo lingkungan hiduiknya,perubahan iklim.  Panalitian dilaksanakan indak hanyo di Indonesia, tetapi juo di Kamboja, Thailand, dan Vietnam.

Sejak taun 2008, inyo mangambangkan pendekatan kajian antropologi kolaboratif dan antropologi publik, untuak memfasilitasi petani mangambangkan kamampuan adaptasinya pado perubahan iklim. Science Field Shops atau Warung Ilmiah Lapangan manjadi produk nan dihasilkannya basamo jo mitra kerja dari disiplin ilmu agrometeorologi

## Referensi
Dialek Kuantan

**Dialek Kuantan** (dek urang Kuantan manyabuiknyo *bahaso Kuantan*) adolah dialek bahaso nan dipakai dek urang Kuantan, panduduak asali Kabupaten Kuantan Singingi, Riau katiko mangecek sahari-hari. Dek urang Kuantan nan alah marantau kalua daerah, ibahaso ko masih dipakai untuak mangecek di kaluargo atau ka bakeh sasamo parantau Kuantan.

Dialek Kuantan marupokan salah satu dialek dalam bahaso Minangkabau. Namun, sabagian pakar adopulo nan mangategorikannyo sabagai salah satu dialek dalam bahaso Melayu Riau. Dialek Kuantan mampunyoi kamiripan jo dialek sakaliliangnyo, sarupo dialek Kampar jo dialek Rokan Hulu.

## Pabandiangan jo dialek lainnyo
Dialek Kuantan mamiliki kamiripan jo dialek Kampar (bahaso Ocu) sarato dialek Rokan di Riau.

= Rujuakan =
Gunuang Pasaman

**Gunuang Pasaman**  (2.190 mdpl) adolah gunuang nan talatak di Kabupaten Pasaman Barat, Provinsi Sumatera Barat, badampiang jo Gunuang Talamau. Gunuang iko tamasuak dalam tipe gunuang api indak aktif, disabuik juo jo namo Puncak Rajo Imbang Langik, nan diambiak dari namo rajo nan pernah bakuaso di daerah tasabuik pado jaman daulu.

## Caliak pulo
* Daftar gunuang di Sumatera
Abdul Karim Amrullah

**[[Honoris Causa|Dr]]. Haji Abdul Karim Amrullah** (), bagala **Haji Rasul**, adolah surang ulama dan reformis Islam nan terkenal di Indonesia. Baliau marupoan pandiri Sumatera Thawalib, sakolah Islam modern nan partamo di Indonesia. Basamo Abdullah Ahmad, baliau adolah urang Indonesia partamo nan mandapek gala dotor kaormatan dari Universitas Al-Azhar, di Kairo, Mesir.
Gunuang Sago

**Gunuang Sago** (2.261 mdpl) adolah satu gunuang nan talatak di Kecamatan Lareh Sago Halaban,Luhak dan Situjuh Lima Nagari, kabupaten Lima Puluh Kota, provinsi Sumatera Barat, Indonesia.

## Caliak pulo
* Daftar gunuang di Sumatera

## Rujuakan
Sambalado tanak

**Sambalado tanak** adolah makanan ciri khaih urang Minangkabau. Sambalado tanak ko biaso nyo ado saaik mandoa, baralek jo untuak samba sahari-hari urang Minangkabau. Bahan untuak mambuek nyo sangaik lah murah. Cukuik sadiokan patai, jariang, maco teri, daun pucuak ubi, talua puyuah, jo santan karambia.  Untuak bumbu haluih nyo samo jo bumbu gulai biasonyo sarupo bawang sirah , bawang putiah, supadeh, langkueh, pukareh jo lado giliang. Jo daun-daun gulai sarupo daun salam, daun limau, daun kunyik, jo sarai.

Caro mamasak sambalado tanak cukuik masak santan jo bumbu haluih sampai manggalagak. Kok manggalak baru masuak an maco teri, patai, jo jariang. Lah agak lamo baru masuak an daun pucuak ubi. Masak jo api ketek sampai taminyak.

## Rujuakkan
Baluik goreang

**Baluik goreang** adolah salah satu makanan nan barasa dari Sumatera Barat. Baluik goreang ado nan dimasak jo samba lado sirah  ado pulo nan dimasak jo samba lado ijau. 

## Caro mambuek
Bahan untuak mambuek baluik goreang antaronyo adolah : baluik, asam kandih, garam, minyak untuak manggoreang, lado ijau, bawang sirah , bawang putiah, sendok teh aie asam.

Caro mambuek baluik goreang adolah sabagaii barikuik:

# Barasiahan baluik lalu karek manjadi 2 bagian,
# Lumuri jo asam kandih jo garam
# Goreang baluik jo minyak angek sampai kariang,
# Siapkan bumbu, angekan minyak, tumih bumbu nan ditumbuak kasa sampai harum
# Tambahan garam, aia asam, aduak sampai rato,
# Masuakan baluik nan alah digoreang, aduak sampai rato,
# Angkek baluik tu kadalam tampek, masakan salasai, siap untuak dihidangan.

## Rujuakan
Karambia

**Karambia** adolah bahaso Minang dari kelapa. Karambia atau juo dikenal jo namo tumbuahan (takstonomi) jo sabutan Cocos Nuciera Lineaeus marupokan tumbuahan tahunan nan kareh juo dikenal jo monopodi (indak bacabang) dan mampunyoi aka nan sarabuik. Tumbuahan karambia ko iolah tumbuahan nan sarba guno, sabab sadoalah nan ado pado karambia dapek mambari manpaaik. Contohnyo batangnyo dan baguno untuak pembuek bangunan, pasak, jumbatan, bahan baka, dan lain sabagainyo. Daun karambia nan baguno untuak pambuatan hiasan rumah tradisional, dapek juo untuak pambuek makanan tradisional contonhyo katupek, tusuak sate dan lain sabagainyo. Buah karambia nan banyak manpaiknyo, aianyo bakeh ka diminum baik ka untuak palapeh auih maupun untuak ubek, isi buahnyo untuak makanan jo bahan makanan, kulik karambia (tampuruang) untuak bahan baka jo hiasan, jo banyak lai kagunoan karamabia iko. Salain baguno untuak pribadi, karambia iko baguno juo untuak industri-industri nan ado di Indonesia ataupun di lua Indonesia.

## Faktor Lingkungan Nan Mampangaruhi Patumbuahan Karambia
Faktor lingkungan sangaik mampangaruhi patumbuahan karambia iolah iklim jo tanah. Karambia ko biasonyo tumbuah elok pado iklim paneh nan lambab nan ado pado umumnyo tadapek di wilayah tropis. Tipe tanah nan elok untuak tumbuahan karambia iolah tanah Aluvial, Latosol, tanah pasir dan lain sabagainyo.
 
## Maso Tumbuah Karambia
Karambia biasonyo malewati maso tanam tigo sampai anam tahun. sasudah itu tumbuahan iko dapek dipanen dan dipagunoan.

## Rujuakan


## Eksternal Link
Tarahap Media
Anak Daro

**Anak Daro** adolah istilah dari pasangan pangantin (padusi) nan asanyo dari Minangkabau. Anak Daro biasonyo basamo jo pasangannyo (laki-laki) nan disabuik marapulai. Kaduonyo disabuik sabagai pasangan pangantin nan alah sah dalam agamo dan adaik dek karano alah malakuan parnikahan sabalunnyo.

Anak Daro punyo corak pakaian nan sangaik manarik dan kas. Satiok daerah di Minangkabau, Anak Daro punyo gaya pakaiannyo nan babeda-beda, mulai dari istilah pakaian Anak Daro Koto Gadang, Anak Daro Solok, Anak Daro Payakumbuah, Anak Daro Padang Magek, Anak Daro Sungai Pagu, dan Anak Daro Padang Gantiang.

Pado saat kini ko, Anak Daro indak hanyo basobok di acara baralek daerah Minangkabau ajo do, tapi dapek juo basobok di acara lainnyo. Contohnyo, pado acara pawai budaya, lomba pakaian adaik, dan pado kagiatan adaik budayo nan lainnyo.

Beko Anak Daro ntu akan manjadi panghuni di Rumah Gadang. Kaum padusi dan anak-anak nan jadi panghuni tatap nan sasungguhnyo dari ciek Rumah Gadang nan itu, dan emang inyo se nan diagiahan tampek tingga dan lalok di sinan.

## Rujuakan
Kue sapik

**Kue Sapik** adolah sabuah makanan tradisional babantuak kue kariang nan caro mambueknyo disapik dalam sabuah cetakan sapik. Makanan ko tabuek dari tapuang bareh, talua, gulo pasia, santan, jo bubuak kulik kayu manih. Ado juo nan tabuek dari tapuang bareh itam, sainggo rononyo coklat kaitaman. Sasudah dipanggang dalam cetakan, kue lansuang dilipek sabalun inyo kariang. 

Kue ko biaso disuguahkan satiok hari gadang sarupo hari rayo Idul Fitri jo Idul Adha. Kue sapik dek urang Minang alah manjadi makanan wajib nan musti ado satiok hari rayo. Salain di Sumatera Barat, kue sarupo ko ado pulo di daerah lain. Kue ko biaso ditamukan di Indonesia, Singapura, Malaysia, jo Brunei.

## Namo, bantuak, jo variasi
Namonyo diambiak dari caro mambueknyo dimano adonan ka disapik di antaro duo bilah logam cetakan, nan babantuak pangapik. Panamoan kue ko babeda di tiok daerah. Di daerah Jawa, kue sarupo ko biaso disabuik *Kue Sepit* jo *Kue Semprong* (aratinyo tabuang atau guluangan).  

Pabedaan antaro kue sapik jo kue semprong adolah dari bantuaknyo sajo. Kue semprong biasonyo babantuak guluangan, sadangkan bantuak kue sapik biasonyo segitigo nan dilipek. Kini lah ado variasi dari kue semprong. Kue semprong tradisional isinyo balubang, namun pado variasi baru diagiah tambahan isi sarupo cokelat atau keju. 

Nagara-nagara Malayu lainnyo sarupo Malaysia, Singapura, jo Brunei, biaso manyabuik kue ko *Kuih Apit-Apit*, *Kuih Sepit*, atau *Kuih Kapit*. 

## Caro mambuek

### Bahan :

* Talua 3 buah
* Gulo pasia 150 gram
* Santan 450 ml
* Margarin untuak lumuran
* Tapuang bareh 250 gram
* Garam sacukuiknyo
* Kayu manih sacukuiknyo

### Caro mambuek
1. Kocok talua sampai tacampua marato. Campuan gulo pasia, tapuang bareh, jo garam. Masuakan talua nan alah dikocok, dikacau sampai rato.

2. Agiah santan saketek-saketek, samantaro dikacau jo pangaduak kawek sampai adonannyo licin. Tambahan kayu manih, diaduak-aduak.

3. Angekan cetakan kue sapik nan alah dilumuri margarin. Tuang adonan kadalamnyo sajumlah 3 sdm.

4. Panggang sampai masak sambia sakali-sakali dibaliakan.

5. Sasudah dipanggang, adonan sagiro dilipek atau diguluang sabalun mangariang.

## Rujuakan
Samananjuang Malaka

**Samananjuang Malaka** atau **Samananjuang Kra** (; ; **'; **') adolah semenanjung gadang di daerah Asia Tenggara. Pado peta-peta Ptolemeus semenanjung ko dianggap sabagai ***chersonesus aurea*** (bahaso Latin, diaratian "semenanjung ameh"). Negarakertagama manyabuiknyo sabagai **Ujuang Medini**.

Ujung selatan banua Eurasia ko tabantang dari utara ka selatan. Titiak tasampiknyo iolah Tanah Gantiang Kra. Bagian pasisia barat daya tapisah dari pulau Sumatera dek Selat Malaka. Di subarang timur Lauik Cino Selatan talataklah pulau Kalimantan.

## Sijarah namo
Samananjuang Malaya daulu banamo *Chersonesus Aurea* ("Semenanjung Ameh") dek Claudius Ptolemy (Ptolemeus), ahli astronomi jo ahli matematika Yunani tanamo, nan mano urang India marujuak kapadonyo sabagai "Tanah Ameh". Namo "Semenanjung Malayu" iolah tajamahan dari *Malay Peninsular* dalam bahaso Inggirih. Panamuan artefak sarupo tulang, batu, jo siso makanan pauni ngalau di Asia Tenggara, tamasuak di Malaysia, manunjuakan adonyo pasebaran kabudayaan pado zaman prasijarah. Urang Malayu nan marupokan ahli palayaran nan mahia alah mambueknyo tahubuang jo nagara lain dalam urusan padagangan, hal ko manjadikan wilayah Malayu sabagai satu kawasan paniagoan nan manjadi tumpuan sudaga India, Arab, jo Cino.

Manuruik kitab Sijarah Nagari Kedah, Tanah Malayu atau  Samananjuang Tanah Melayu daulunyo tanamo sabagai **Tanah Segara Masin**. Kitab tasabuik mancaritokan juo tantang baa namo Tanah Segara Masin diubah manjadi Tanah Malayu/ Samananjuang Malayu.

Istilah itu juo ado disabuik dalam Hikayaik Hang Tuah:

: " *... ka-sana-lah patek, *'lamun pada Tanah Melayu**." Maka titah raja: "Baik-lah Tun Tuah dudok di- ...'' " 
: " ... ka sinanlah patiah, **lamun ka Tanah Malayu'''." Mako titah rajo: "Baiak-lah Tun Tuah duduak di- ... "
: Dalam pamakaian ko, istilah tasabuik dipakai untuak marujuak sacaro umum kawasan nan barado di bawah kuaso Kasutanan Malayu Malaka.

## Pambagian wilayah
Daerah ko tabagi sacaro politis :

* daerah barat lauik iolah bagian selatan Myanmar
* wilayah tangah jo timur lauik iolah bagian selatan Thailand
* nan selatan iolah bagian Malaysia nan disabuik Malaysia Barat
* di ujuang selatannyo talataklah Singapura.

## Rujuakan


## Caliak pulo
* Samananjuang
* Samananjuang Arab
Silek tuo

**Silek Tuo** adolah kasenian untuak mambela diri nan manganuik ajaran syatariah. Silek iko mambuek garakan nan barasa dari Al-Qur’an. Silek tuo ko adolah silek nan paliang tuo nan maadoan aliran-aliran silek baru sasudahnyo. Silek tuo barangkek dari Al-Qur’an mako garakan silek tuo taliek cayah jo lapang, tapi sulik untuak disarang.

Dalam latak sarang tangkih tajadi tigo latak bantuak di antaronyo, latak mampan mukasuiknyo musuah dapek kasampatan untuak manyarang, latak kaduo, latak kepoh mukasuiknyo maagiah panciangan kapado lawan untuak manyarang, samantaro awak alah siap untuak mananti jo mambaleh musuah, latak katigo, latak sukun mukasuiknyo latak tampek garak manangkih sacaro tatutuik.

Pakaro tapantiang dalam silek tuo ko yo itu antaro kudo-kudo jo pitunggua sangaik babedo, silek tuo indak mampunyoi kudo-kudo, nan labiah di caliak an latak kaki indak kuek. Ado pulo babarapo cara tangkok dalam silek tuo ko, antaronyo, tangkok mati adolah sarangan indak dapek ditangkih musuah, nan kaduo tangkok patah adolah manyarang dapek mamatahan anggota tubuah musuah umpamonyo, kaki, tangan, tamariah, pinggang. Katigo tangkok muntah, iolah sarangan mambuek lawan muntah, umpamonyo mancakiak tamariah, manyarang paruik. Salanjuiknyo tangkok ibo bisa juo disabuik lapeh, iolah sabalum sarangan musuah tibo pado mukasuik, si panangkih babuek patahanan taradok sarangan tu.

## Rujuakan
Museum Tri Daya Eka Dharma

**Museum Tri Eka Dharma**  adolah salah satu museum nan baraado di Sumatra Barat nan talatak di kota Bukittinggi, tapeknyo di jalan Panorama No. 24, kelurahan Kayo Kubu, kecamatan Guguk Panjang, Bukittinggi. Museum iko diresmian dek Mohammad Hatta pado tanggal 16 Agustus 1973. Museum nan mampunyoi koleksi ratuihan sanjato zaman parang iko tabukak untuak masyarakaik umum. Dahulunyo museum iko adolah rumah paristirahatan Gubernur Sumatera. Tagaknyo museum ko digageh oleh Brigjen Widodo, salah surang pimpinan TNI wilayah Sumatera Tangah.

## Koleksi
Baragam benda basijarah tadapaik di museum iko, diantaronyo sanjato lareh panjang, mariam, amunisi, granaik, parlengkapan parang, pamancar radio, alat panarimo dinyal, talepon juo pakaian tantaro Indonesai jo tantaro asiang.

## Rujuakan
Gulai tunjang

**Gulai tunjang** adolah masakan nan barasa dari Sumatera Barat. Bahan-bahan utamo nan dipakai iyolah kaki jawi, aia, jo santan. Bumbu nan dialuihan adolah bawang sirah , bawang putih, lado sirah  karitiang, kunyik, langkueh, kamiri, jo garam. Salain bumbu nan dialuihan tu, masih ado bumbu nan indak dialuihan iyolah daun kunyik, daun limau puruik, asam kandih, jo batang sarai.

## Caro mambuek
Caro mambuek gulai tunjang ko adolah partamo-tamo lapehan bagian tunjang dari tulang, sudahtu di basuahbarasiah-rasiah, abuih aia sampai mandidih, sudahtu masukan tunjang, jarangan sampai ampuak, angkek sudahtu kariangan. Nan kaduo karek tunjang ko jo ukuran salero, sudahtu sisiahan. Nan katigo campuan santan jo bumbu nan alah dialuihan tadi jo bumbu nan indak dialuihan tadi ka dalam kuali, jarangan sampai mandidih. Nan kaampek masuakan tunjang, jarangan jo api ketek sampai santan mangental, angkek, sudahtu siap untuak dimakan.

## Rujuakan
Gulai limpo

**Gulai Limpo** adolah masakan asli Minangkabau. Gulai ko samo jo gulai pado umumnyo, nan tabuek dari santan, jo bumbu-bumbu gulai lainnyo, sarupo langkok (Kunyik, daun salam, sampadeh, langkueh, sarai, bawang sirah , bawang putiah) jo bumbu lainnyo. Gulai limpo ko bahan dasanyo dari limpo jawi nan talatak di bagian dakek rabu jawi. Dibuek jo caro santan tu dimasuakan ka dalam kuali, kamudian masukan langkok-langkok, sarai, dan samacamnyo. Siap tu, tunggu manggalagak, baru masuakan limpo, dek karano kok limpo dimasuakan sabalum manggalagak, limpo tu ancua jadinyo.

## Rujuakan
Sarabi

**Sarabi** iyo makanan nan alah tradisional di Indonesia tamasuak di daerah Sumatera Barat. Untuak daerah Pariaman, sarabi ko banamo sambareh. Sarabi (sambareh) untuak daerah Pariaman ado nan namonyo bulan sambareh. Untuak anak daro nan masih babaru, dibulan ko pai maanta sambareh ka rumah mintuo.

Sarabi (sambareh) tabuek dari campuaan tapuang bareh, santan dan jo garam. Caro mambueknyo, dicampuaan kasado bahan-bahan tu anok an salamo 30 minik bia adonan mangambang. Siap tu baru di atak an di cetakan nyo jo api nan ketek. Untuak mambuek kuah saka nyo, diabuih saka jo daun pandan, ado juo nan maagiah durian bia labiah lamak rasonyo.
Kalawi

**Kalawi** adolah buah nan sarupo buah cubadak jo sukun. Kalawi bisa dibuekan ka sayua atau digulai kalawi nan mudonyo , tapi kalawi ko labiah ketek dari cubadak dan kuliknyo labiah taba dan baduri. Samantaro sukun ko samo bantuak e jo kalawi tapi inyo dak baduri. Katigo tanaman ko bagatah dan gatah nyo ko bisa digunoan untuak maikek pipik (buruang) sadangkan tampang (biji) kalawi labiah gadang dan bisa diabuih untuak dikudok-kudok. Kalawi ko adolah buah nan langkah atau la jarang ditamui. Mungkin ado tapi alah jarang nampak. ado nan dak tau kalawi ko dan ado lo nan  manyabuik kalawi ko samo jo sukun tapi sabananyo beda, kalawi samo sukun bantuak daunnyo ampia samo. Kalau sukun ko bisa buek gorengan dan tampangnyo dak nampak. kalawi idak tarui babuah namun ado pulo musimnyo.

Kalawi barumah satu (*monoecious*), bungo e muncula pado katiak daun pado pucuak yang pendek dan khusus, yang tumbuah pada sisi batang atau cabang tua. Bunga jantan dalam bongkol berbentuk gada atau gelendong, 1-3 × 3–8 cm, dengan cincin berdaging yang jelas di pangkal bongkol, hijau tua, dengan serbuk sari kekuningan dan berbau harum samar apabila masak. Bunga nangka disebut *babal*. Setelah melewati umur masaknya, babal akan membusuk (ditumbuhi kapang) dan menghitam semasa masih di pohon, sebelum akhirnya terjatuh. Bunga betina dalam bongkol tunggal atau berpasangan, silindris atau lonjong, hijau tua.

## Rujuakan
Katidiang

**Katidiang** adolah karanjang nan biasonyo tabuek dari anyaman buluah ataupun anyaman pandan. Bantuak jo ukuran katidiang baragam. Mulai dari nan bantuaknyo bulek, samo bantuak ateh jo bawahnyo. Ado juo nan bantuak bawahnyo sagi ampek, nan bagian atehnyo babantuak bulek. Katidiang baragam gunonyo, bisa tampek mambaok barang-barang nan ka dijua ka pasa, cando buah-buahan, mulai dari ubi, pisang, karambia, ambutan, jo nan lainnyo. Indak hanyo sabagai karanjang untuak pai manggaleh, katidiang juo digunoan untuak maituang pandapatan padi katiko manyabik, biasonyo disabuik kambuik (mangambuikti padi). Katidiang jadi tampek maukua banyaknyo dapek padi katiko urang turun kasawah. Salain itu katidiang digunoan juo untuak acara arak padi, dimano arak padi adolah acara sasudah musim manyabik, sabagai tando syukur untuak basidakah ka musajik.
Sambalado

**Sambalado** adolah salah satu jenis sambal dari papua 

khas di Minangkabau nan bahan dasanyo tabuek dari lado. Urang Jawa manyabuik *sambalado* jo *sambal balado*. Sambalado biasonyo dimakan urang Minangkabau sabagai kawan jo pangganti samba. Lado nan dipakai biasonyo lado karitiang, lado bulek, lado merah, lado mudo atau lado hijau. Bahan-bahan mambuek sambalado, takah lado, garam, bawang jo tomaik. Sambalado dimasak urang Minang indak hanyo untuak pangganti lauak pauak di rumah, tapi dihidangkan juo di acara-acara adaik jo baralek.

## Ragam
Baragam macam sambalado di Minangkabau:

# Sambalado goreng, lado nan lah sudah digiliang jo garam, bawang, tomek, digoriang di dalam cambuang basi
# Sambalado uok, lado nan lah sudah digiliang dimasuak’an ka dalam nasi nan sadang di masak
# Sambalado abuih, lado talabiah dahulu diabuih jo aie nasi nan sadang di masak basamo jo bawang jo tomek, sasudah itu baru digiliang jo batu simbaran.
# Sambalado mudo, lado mudo nan masiah hijau campua jo tomek hijau, tambah jo parasan asam limau.
# Sambalado tanak, lado nan lah digiliang dimasuakkan ka dalam santan nan dicampua tomaik, bawang, rampah-rampah, kudian ditambah jo bada, talua abuih, buliah pulo jo jariang atau patai.
# Sambalado baluik, lado jo baluik
# Sambalado taruang, lado jo taruang mato kabau, atau taruang ungu.
# Sambalado koyok, sarupo jo sambalado uok, indak bagoreng, istilah sambalado iko hanyo dipakai di Nagari Alahan Panjang, Kabupaten Solok

## Caliak pulo

* Balado

## Rujuakan
Pucuak parancih

**Pucuak parancih** adolah olahan dari tanah  Minangkabau. Manuruik panamoan sayua pucuak parancih ko, pado taun 1834 ado saurang residen (gubernur) Sumatera Barat banamo Emanuel Francis nan bausaho mancari simpati masyarakaiak Minang jo caro mambaok ubi kayu untuak dibudidayokan di Padang. Oleh masyarakaik Minang daun ubi kayu dimanfaatkan pulo untuak sayua. Untuak maingek maso tanaman iko dibaok dek Francis, makonyo masyarakaiak manyabuiknyo sayua parancih.

## Resep Pucuak Parancih

### Bahan-bahan jo alatnyo
Adohpun resep pucuak parancih bahan-bahannyo: 200gr daun pucuak ubi mudo 1 potoang, (50gr) kapalo lauak asin, 750cc santan caia, 500cc santan pakek, sabatan sarai, daun kunik, sakarek asam kandih. Bahan-bahan nan dialuihan: 50gr lado merah, 6 incek bawang merah, 2&nbsp;cm kunik, 2&nbsp;cm sipadeh, 1&nbsp;cm langkueh, garam sacukuiknyo.

### Caro mambuek
Abuih daun pucuak parancih sampai lunak, sasudah itu angkek jo kariangan sampai aianyo abih.Kamudian panggang kapalo lauak sampai masak jo baun anyianyo hilang. Abuih santan caia jo bumbu nan lah sudah dialuihan sampai mandidiah, sasudah itu masuakan daun pucuak parancih. Sasudah mandidiah sakali lai, masuakan santan pakek. Aduak-aduak taruih sampai santan agak baminyak. Angkek jo hidangkan.

## Rujuakan
https://budaya-indonesia.org/Sayur-Pucuk-Perancis#
Bubua sapuluik itam

**Bubua sapuluik itam** adolah salah satu makanan khas Minangkabau nan tabuek dari bareh sapuluik itam.
Bahan-bahan untuak mambuek bubua tu adolah: Bareh, sapuluik, itam, Ayia, Santan, karambia,Gulo, Pandan, Garam. Dan alok-alok nan digunoan untuak mambuek bubua: panci, sendok.

Caro-caro mambuek bubua sapuluik itam:
basuah bareh sapuluik sampai barasiah. siap itu masuakan barehnyo ka dalam panci, masuakan ayia sacukuiknyo sampai bareh sapuluik tadi masak atau mangambang sampai lunak.
kalau bubuanyo alah siap dimasak, salanjuiknyo masakansantan sabagai kuahnyo jo caro angekan santan karambia, masuakan garam, gulo,pandan, dan aduak-aduak sampai masak. kuah samo bubuanyo tu memang dipisahkan, tapi katiko mamakannyo dicampuan baliak.
Bubua kampiun

**Bubua kampiun** marupoan makanan khas Minangkabau, makanan ko banyak basuo di sajumlah daerah di Sumatera Barat atau di daerah rantau urang Minang. Isi dari bubua kampiun adolah campuran nan tadiri dari: Kolak Pisang, Kolak Ubi, Bubua Sumsum, Bubua Candil, Bubua Dalimo, Bubua Katan Hitam, Bubua kacang padi, Katan Putih, jo Sarikayo. Campuran bubua tu babeda atau baragam di sajumlah daerah di Sumatera Barat. Makanan ko banyak basuo di bofet-bofet makanan khas Minang, biasonyo di jua di pagi hari sabagai pangganja paruik. Salain acok dijadian sabagai sarapan di pagi hari, bubua ko acok pulo dijua katiko manjalang babuko puaso. Bubua kampiun dijua mulai dari Rp 12.000 sampai Rp 20.000.

## Sijarah
Manuruik sijarahnyo, bubua ko dibuek dek karano kajadian nan indak disangajo. Sakitar tahun 1960-an sasudah parang Pemerintahan Revolusioner Republik Indonesia (PRRI) di daerah Bukittinggi, diadoan lomba mambuek bubua nan pesertanyo masyarakaik satampek. Katiko lomba balangsuang, ado surang nan tibo talambek sahinggo indak sempat mahidangan bubua kreasinyo. Akhianyo peserta nan talambek tibo tadi manggabuangan bubua nan indak tajua katiko inyo manggaleh di pagi harinyo. Ruponyo bubua itu lah nan jadi pamanang di lomba tu. Bubua tu diagiah namo bubua kampiun atau *champion* nan artinyo bubua pamanang. Salain itu, ado pulo sijarah nan manyabuikan bubua ko dibuek untuak mailangan trauma masyarakaik Bukittinggi sasudah parang revolusi tu.

## Rujuakan
Tenun unggan

**Tenun Unggan** adolah karajinan tangan nan tabuek dari kain tanun unggan. Tenun unggan marupokan campuran teknik singkek jo silongkang '. Tenun unggan barasa dari Nagari Unggan Kecamatan Sumpur Kudus Kabupaten Sijujung. Tenun unggan ko bafungsi sabagai dasar untuak mambuek baju,  biasonyo baju nan dibuek adolah baju pesta. Kaindahan Tenun unggan talatak pado motifnyo nan khas. Motif tantang alam dan Filosofi kahidupan. Salah satu motif nan paliang khas dan paliang terkenal adolah tenun unggan Saribu bukit, maknanyo adolah kakompokan dalan bakarajo samo, kagigihan dalam barusaho, kainginan untuak maju dan sukses basamo samo. Pado taun 2016  Pamarentah Kabupaten Sijujung mamatenkan 30 motif karajinan tenun unggan '. Hal ko dilakukan untuak manjadikan karajinan tu sabagai salah satu produk unggulan. Hal ko dilakukan untuak manjadikan karajinan tu sabagai salah satu produk unggulan masyarakaik satampek. Motif tu marupokan kreasi dari Filosofi kahidupan masyarakaik Sijunjung.
## Rujuakan
Silek Luncua

**Silek Luncua** dibuek dek Pakiah Rabun nan barasal dari kecamatan Lembang Jaya, Kabupaten Solok, karano dak bakambang di daerah asalnyo Pakiah Rabun akhirnyo mangambangan di Sungai Pagu Solok Selatan.

Silek Luncua ko diagiah namo karano garakan-gerakan kuncinyo bantuak maluncua, misalnyo di jurus “sauak” apobilo sarangan lawan sarupo tangan atau pukulan bantuak tenju mako jo sigap Silek Luncua manangkoknyo jo caro manyonsong sarangan lawan jo tangan suok tinju manuju liyia malalui bawah katiak lawan, posisi tangan kida manangkok tangan kida lawan dari balakang dan kaki suok diluncuakan dari balakang pao bawah hinggo batih siap sadonyo takunci tingga lawan dijatuahan.

Satalah manguasai sadoalah jurus, untuak "pamutusan kaji" di akhir pambalajaran Silek Luncua, diajaan jurus "Sambuik Nan Limo", untuak manguasai jurus ko paralu ketelitian nan tinggi dan keseriusan karano pado tingkat ko anak murid alah diagiah pisau atau benda tajam lainnyo, karano iko adolah puncak dari latihan Silek Luncua.

## Jurus
Jenis jurus tangkok atau kuncian Silek Luncua diantaronyo adolah:

* Gelek 
* Tangkok baruak 
* Tangkok maliang 
* Sauak ateh 
* Sauak bawah 
* Sambuik sumbayang 
* Ampok
* Alang babega 
* Kabalai 
* Sambuik ali 
* Sawuak 
* Sandang 
* Sambuik nan limo 
* Tangkok ampang 
* Tangkok ambuang
* Tangkok alief timbang 
* Tangkok batang padi 
* Tangkok elok aia 
* Tangkok kedong 
* Tangkok kedong kadalam 
* Tangkok kedong kalua 
* Tangkok kungkuang karo kalua 
* Tangkok kungkuang tagak 
* Tangkok kabek pinggang 
* Tangkok patah itiak 
* Tangkok patah lutuik 
* Tangkok patah bahu 
* Tangkok patah kuduak 
* Tangkok patiang kicuah 
* Tangkok sisiak palapah 
* Tangkok sonta 
* Tangkok sauik
* Tangkok siluncua kadalam 
* Tangkok siluncua kalua 
* Tangkok sambuik kabalai 
* Tangkok sambuik sasek 
* Tangkok sambuik sasek 
* Tangkok sambuik rabah 
* Tangkok sandang lacuik 
* Tangkok sandang mariah 
* Tangkok sandang kadalam
* Tangkok sandang panantian 
* Tangkok tupang pungguang 
* Tangkok guntiang kaki

## Panarimoan
Dalam panarimoan murid atau disabauik juo *[[anak sasian]]*, ado babarapo hal nan dilakuan yaitu manyambalih ayam, mambaok kain kapan dan pitih sanilai ciek ringgik, satalah itu baru manyabuikan sumpah. Sumpah dikarajoan ateh manyabuik namo Alloh dan Rosul, dan Al-Qur'an dilatakkan di ateh kapalo anak sasian. Sabalum anak sasian masuak ka paguruan silek, guru ka manjalehan musabab katiko melanggar janji nan alah disabuikan. Sumpah nan dibacokan barisi kataguahan kapado paguruan dan kawan sapaguruan Pakiah Rabun di mano sajo barado, walaupun hanyo saaliran tapi babeda sasaran tatap kawan sapaguruan atau disabuik juo jo *[[dunsanak saasok sakumayan.]]* Dunsanak saasok sakumayan mampunyoi tando khusus atau panganalan rahasia nan dapek dicaliak dari garakan nan dimainkannyo.

## Rujuakan
Katan sarikayo

**Katan sarikayo** adolah salah satu kudapan dari Minangkabau. Kudapan ko masih banyak tasuo di pasa-pasa atau kadai-kadai makanan di Sumatera Barat. Bahan utamo pambuek kudapan ko adolah sipuluik jo gulo saka. Salain sabagai kudapan harian, katan sarikayo dijadikan pulo makanan nan diidang pado alek-alek adat.. 

## Panyajian
Katan sarikayo biaso dimakan lansuang atau digabuang jo lamang . Dulu, katan sarikayo hanyo disajikan di bulan Ramadan sarato di alek-alek adat . Kini katan sarikayo dapek ditasuo di mano sajo di Sumatra Barat dan dapek dikudok bilo-bilo katuju. 

## Bahan
Bahan-bahan nan digunokan untuak mambuek katan sarikayo antaro lain: 

* Duo galeh santan pakek
* Duo galeh talua (buliah dicampua talua itiak jo talua ayam)
* Duo galeh gulo saka 
* Duobaleh alai daun pandan nan alah dicancang ketek-ketek. 
* Duo sendok gulo pasia
* Sasendok garam dan jo vanili
* Bubuak kulik kayu manih sacukuiknyo

## Galeri

Katan Sarikayo dari ateh.jpg|Katan sarikayo dari ateh
Katan Sarikayo dari ateh 2.jpg|Katan sarikayo dari ateh
Katan sarikayo sampiang.jpg|Katan sarikayo dari sampiang


## Rujuakan


## Pautan lua
Es campua

**Es Campua** adolah minuman nan baasa dari Sumatera Barat. Ciri khas dari minuman ko isi di dalam nyo ado agar-agar, sagu mutiara, kolangkaliang, cincau, karambia mudo, pokat, bijo salasiah, es batu, sirup, susu, dan pamanih buatan (aia gulo). Isi dalam Es Campua ko ado nan masih  babahan mantah nan harus diabuih dulu sarupo kolangkaliang, sagu mutiara, kacang padi, dan ado bahan nan alun dibantuak modenyo sarupo cincau, agar-agar, cubadak masak, pokat, es batu.
Langkah salanjuiknyo masuak katahap maabuih, angek an aia sampai mandidiah (manggalagak). Masuak an kolangkaliang ka dalam aia angek mandidiah, tunggu sampai nyo masak (lunak), siap tu dibangkik. Sasudah tu lanjuik ka sagu mutiara, masuak an sagu mutiara ko kadalam aia angek mandidiah, tunggu sampai nyo mangambang siap tu bangkik. Sasudah tu kacang padi, cukuik dirandam jo aia angek mandidiah, tunggu sampai mangambang dan buang aia tu pakai panyariang supayo kacang padi ko ndak tabuang. 
Sasudah tahap maabuih, masuak ka tahap salanjuiknyo bantuak agar-agar samo cincau ko dibantuak kotak-kotak ketek sarupo dadu, sasudah tu  lanjuik cubadak masak nan diiris sasaui jo salero. Sasudah tu pokat, isi pokat diambiak mangguno an sendok, caro maambiak isi pokat tu jan sampai tabaok nan warna hijaunyo atau jan sampai takulik, kalau lah takulik isi pokat tu taraso paik. Salanjuiknyo es batu, dapek sajo dipacahan, dan dapek juo di aluihan pakai masinnyo.
Masuak ka tahap manyadioan Es Campua, ambiak mangkuak untuak palatak an nyo. Sasudah tu ambiak isi an dari Es Campua  tu sarupo, cubadak masak, agar-agar, cincau, kolangkaliang, kacang padi, pokat, alah tu tambahan es batu sasuai salero masiang-masiang, dan tambahan pamanih buatan (aia gulo) sacukuiknyo, tambahan sirup jo susu kental sacukuiknyo. Dan minuman tu dapek siap sajian. Minuman ko disabuik dan banyak dikenal urang  namonyo Es Campua.
Sapai ijuak

**Sapai ijuak** iyolah alek rumah tanggo nan dibuek dari ijuak diikek jadi sarumpun, diagiah tangkai singkek atau panjang untuak mambarasiahan kabuik (debu) jo sampah. Sapai ijuak ko sapai nan acok nyo gunoan dek urang Minang. Sapai ijuak sampai kini masih ado, walaupun banyak mode-mode sapai kaluaran baru. Urang masih manggunoan sapai ijuak dikaranoan sapai nyo nan tahan lamo, indak capek patah, manyapu pun labiah barasiah. Sapai ijuak gagang pamacik nyo tabuek dari rotan, tampek ijuak disatuan jo gagangnyo dijalin jo rotan pulo.

## Caro-caro mambuek sapai ijuak
Nan partamo barasiahan ijuak, ijuak dibarasiahan manggunoan tangan, kamudian pisahan ijuak-ijuak nan masih ado manyatu jo lidih-lidih. salanjuknyo karek ijuak mamakai pisau sasuai ukuran nan ditantuan. Biasonyo mangarek ijuak baukuran 20&nbsp;cm. satalah itu pasang sagitigo atau kipeh, caronyo gunoan tangan jo kaki untuak tampek mamasang sagitigo, gunoan tali nan sangajo diikek di salah ciek kaki, masuak’an ka sagitigo atau kipeh nan lah ado. Sagitigo bafungsi manahan ijuak bia jan baputa tangkai nan dapek mambuek ijuak lapeh. caro salanjuk nyo mangabek ijuak ka tangkai, tujuan nyo untuak manyasuaian ijuak ka tangkai nan bajarak 13&nbsp;cm dari pangka tangkai. sudah tu manjalin ijuak ka tangkai manggunoan jarum sabagai alaik (alat) pancucuak nan dimulai dari sampiang bawah manuju ka ateh. caro tarakhir manyikek jo maratoan ijuak manggunoan sikek nan agak kasa, dimulai dari bagian pangka ijuak ka bawah. Sapai disikek batujuan untuak marapian susunan ijuak jo mangaluaan sarok (sampah) nan ado di ijuak.

## Ukuran sapai ijuak
Sapai ijuak ado 3 ukuran, nan partamo sapai ijuak baukuran kaciak. Sapai ko bantuaknyo kaciak, tenggihnyo satenggih lutuik. Sapai ijuak ukuran kaciak biasonyo dipakai di dapua. Ukurannyo nan kaciak dapek mamudahan maangkek’an sarok-sarok sudah mambuek samba. Kaduo, sapai ijuak ukuran sadang. Sapai ukuran sadang ko nan banyak urang mamakainyo. Sabeknyo, sapai ko panjangnyo normal, urang labiah mudah mamakainyo katiko manyapai lantai dalam dangau (rumah). Salanjuiknyo nan katigo, sapai ijuak ukuran panjang. Bantuak sapai iko ukuran e panjang, sasuai jo kagunoan nyo. Sapai ko digunoan untuak manyapai langik-langik dangau nan balawah (jaring laba-laba). Mangkonyo sapai ko tangkainyo baukuran panjang.
Kalabiahan dari sapai ijuak tantulah banyak, yaitue harago sapai ijuak nan murah, sapu ijuak tatek barasiah walau indak di cuci, sapai ijuak ko murah parawatannyo, sapai ko tahan lamo, bantuak sapai nyo tatek sarupo sapai zaman dolu sampai kini, pagangan nyo nan awet, sapai ijuak tahan rayap, dan tarakhir sapai ijuak ko tahan aia.

## '''Rujuakan:'''
Pasapoan

**Pasapoan** iyo lah barubek tradisional minangkabau. Tujuanyo sangaik murah iyolah untuak mancegak an panyakik damam. Alaik nan di gunoan adolah kunyik dan sagaleh aia putiah. Caro manggunoan nyo sangaik mudah tapi indak sadoalah e urang dapek manggunoan nyo. Karano pasapoan manggunoan bacoan-bacoan tatantu. Biasoanyo nan dapek mangarajoan hanyo urang bailmu. Salah surang ahli pasapoan mangatokan. Jikok indak ado paga diri mako pnyakik urang nan awak ubek an akan pindah ka si pangubek. Bahan utamonyo iyo lah kunyik nan di karek manjadi duo bagian, alah tu dilataan di ateh tangan. Salanjuik nyo di puta-putaan. Jikok kunyik ciek tabukak dan nan ciek tatutuik barati urang tu damam, dan jikok kunyik samo-samo tabukak baarti urang tu tasapo. Tasapo mungkin karano takabua dalam mangecek, bajalan karimbo surang-surang. Kunyik di masaan kadalam galeh lalu aianyo diminum, sasudah maminum kunyik di gosoan di pasandian tubuah, kayak siku, bahu, lutuik dan lain-lain. Bulieh pacayo atau indak karano nan mambari kuaso hanyo Allah swt. Kito hanyo yakin kapado Allah.

**Rujuakan**
Sala lauak

**Sala Lauak** adolah makanan tradisional atau jajanan pasa nan populer di ranah Minangkabau atau Sumatera Barat nan asanyo dari Pariaman. Sala dapek ditamukan di pasa tradisional ataupun restoran lapak nan alah modern namun pado umumnyo sala banyak di jua padagang kaki limo. Sala lauak sangaiklah populer di daerah rantau pado ranah minangkabau, karano pado dasarnyo makanan iko indak dapek lapeh dari pasisia ataulah lauik.

Sacaro harfiah, kato sala dapek diartian sabagai 'goreang', nan artinyo digunoan untuak babagai  makanan nan diolah jo caro digoreang,mangkonyo sala lauak ko dapek pulo di hidangan lain nan ado sabuikan sala samacam nasi sala, sala udang, dan sala kapitiang. Adopun lauak sacaro sederhana artinyo ikan.

Sala lauak nan paliang umum adolah nan babantuak bulek sagadang bola pingpong. Sala babantuak bulek iko tabuek dari lauak asin nan di aluihkan jo dicampua basamo adonan tapuang bareh nan dibumbui bawang putiah. Sala jenis ikopunyo tekstur bagian lua nan agak kareh dan bagian dalamnyo nan labiah lunak.

## Ragam
Ragam sala lauak marupokan pangambangan dari sala lauak, sala lauak nan sifaiknyo indak dapek lapeh dari pasisia atau lauik menjadian pangambangan pado sala sandiri jo maubah bahan utamo pado sumber daya lauik, macamnyo :**Sala udang**

Sala udang marupokan pangambangan dari sala lauak pado dasarnyo. Sala Udang bahan utamonyo adolah udang, bantuak dari sala udang babeda pado sala lauak bulek nan sarupo jo bola, sala udang babantuak tipihan tapuang malingka nan diatehnyo ditabuakan udang. Proses mambueknyo masih samo jo sala lauak bulek nan digoreang.

**Sala kapitiang**

Sala kapitiang adolah salah satu pangambangan dari sala luak, jiko diliek dari jauah sala kapitiang bantuaknyo sarupo jo sala udang dan babeda samo sala lauak bulek. sala kapitiang sarupo kapitiang goreang namun ditambah samo adonan tapuang sala katiko digoreang. Sala Kapitiang labiah acok dan cocok dimakan samo nasi.

**<big>Nasi sala</big>**

Nasi sala adolah sala nan dihidangan basamo nasi jo sambalado. Nasi sala biaso dihidangan di makan pagi atau sarapan karano mamuek porsi nan indak gadang jo sarupo samo lontoang.

## Rujuakan
Azwardi Rivai

**Azwardi Rivai** adolah pemilik jaringan restoran *Sari Bundo*. Azwardi Rivai ko alah banyak punyo cabang-cabang lapau nasi di saluruah Indonesia, bahkan di Sumatera  Barat pun inyo punyo banyak lapau nasi. Lapau nasi sari bundo ko pado taun 1967 nan di didirian dek H Azwardi Rivai.
Gulai pangek masin

**Gulai pangek masin** atau **gulai masin ikan** adolah makanan tradisional dari Minangkabau, Sumatera Barat, Indonesia, nan barupo gulai bakuah kuniang karano mamakai kunyik. Pangek masin biasonyo tabuek dari lauak tongkol nan dipaduan jo bumbu-bumbu khas daerah Padang. Di gulai pangek masin ado pulo nan mamasuakan kapalo lauak. Rasonyo nan asin jo gurih dari santan mambuek lamak mamakanyo katiko angek-angek jo nasi angek. Gulai pangek masin biasonyo di masak di hari biaso, atau di acara-acara baralek.

Gulai pangek masin indak hanyo lauak nan ado didalamnyo, di sampiang tu dapek juo dicampua pakai tahu, taruang, tempe, toge, asam tunjuak (asam balimbiang), jo lado hijau bulek. Asam tunjuak batujuan untuak manambah raso lamak. Rasonyo nan asam, asin, saketek manih dari lauaknyo sarato guriah dari santannyo manjadikan daya tarik urang-urang untuak mancubonyo.

## Resep

Bahan-bahan untuak mambuek pangek masin tadiri dari lauak, 6 buah bawang sirah, 4 siung bawang putiah, 700 ml santan pakek, 10 buah lado kutu, asam kandih, daun limau, aia asam kapeh, asam balimbiang (asam tunjuak), tomaik, daun ruku-ruku, daun salam, batang sarai, daun kunyik, minyak manih jo garam. Untuak bumbu aluihnyo tadiri dari 9 buah bawang sirah, 6 siuang bawang putiah, 10 buah lado sirah, 4 buah dama, 5 kunyik, 3 buah sipadeh, sasendok teh lado bubuak, duo sendok teh garam, jo duo satangah sendok teh gulo.

Mulonyo basuah barasiah-barasiah lauak tongkol, sasudah tu galimangan aia asam kapeh jo garam di ikan tu. Anokan agak sabanta, sudah tu basuah baliak. Angekan minyak di kuali sampai manggalagak, sudah tu tumih lado sirah jo bawang-bawang nan alah diirih tadi sampai harum. Salanjuiknyo masuakan bumbu-bumbu nan alah di aluihan tadi sarato daun salam, daun limau, daun kunyik jo daun sarai sambia diaduak marato. Sasudah bumbu masak, masuakan santan kadalamnyo. Masak sampai manggalagak, jan lupo aduak taruih bia santanyo indak pacah. Sasudah manggalagak, masuakan lauak sarato asam kandih kadalamnyo. Masak sampai santan pakek jo lauaknyo ampuak. Masuakan tomat samo asam tunjuak (asam balimbiang) sampai tomaik jo asam manjadi layua. Jikok alah masak, bangkik dari kompor, matian kompor.

## Kabaradoan
Salain dapek dibuek di rumah-rumah, gulai pangek masin dapek pulo kito jumpai di rumah makan (lapau nasi) Padang. Salain ado di rumah-rumah makan padang, gulai pangek masin ado pulo pas acara-acara panikahan (baralek, mandoa).

## Rujuakan
Aie Abu

**Aia Abu** adolah jorong nan talatak di Nagari Aie Dingin, Kecamatan Lambah Gumanti, Kabupaten Solok, Provinsi Sumatera Barat.
Pondok Pesantren Dr. M. Natsir

**Pondok Pesantren Dr. M. Natsir** adolah pondok santri tampek manuntuik ilemu. Di pondok pesantren iko ado panti asuhannyo, namo pantinyo iyolah Panti Asuhan Nurul Iman, nan manampuang anak-anak yatim, anak-anak piatu, dan anak-anak nan kurang mampu. Pondok pesantren iko lah badiri samajak 1994. Kini ko, jumlah anak panti asuhannyo iyolah 151 urang, 55 urang nan laki-laki jo 96 urang nan padusi.

Jenis kagiatan anak panti asuhan nurul iman ko adolah baraja bahaso Arab, baraja tahfiz, mauruih ladang limau manih, jo mauruih dadak kompos dari cirik jawi.